— 699 — 



et puis j ay toute nia vyc porte pour devise : ((Al mayor teinor osar. » 

 J'entends aux choses honorables et en exécution desquelles nous pou- 

 vons acquérir de la réputation. 



Quant au peu de réformation qu'il se descouvroyt en moy durant le 

 séjour que j'ay faict à la court, ccrtaynement je ne veulx nyer que j \ 

 aye tousjours vescu si chastement, ny avecq tant de crainte de Dieu que 

 la raison vouloyt, d'aultant que c'est ung pas si glissant que la court, 

 que pour peu qu'ung homme ayt le naturel gaillard, et se voyt esloigné 

 de la prédication de l'Evangile, il est mal aisé qu'il puisse tousjours 

 chemyner droict; mais aussy je puis dyre avecq vérité que ma vve n'y a 

 esté si desbauchée que de là il faille ou se puisse tyrer une conséquence 

 que, pour avovr faict l'amour, je doibve estre si meschant que je voulusse 

 fayre ung acte indigne d'un g gentilhomme et homme de bien. Il me 

 semble que ce seroyt très mal argumenté. 



Quant à tant de faveurs que la Royne mère m'a monstres, je con- 

 fesse qu'elles sont telles, non pas seulement d'elle, mais de toute la 

 court de France en général, que si mes accusateurs les eussent reçues 

 pareilles, je ne sçay s'ils les eussent voulu si librement quitter, pour 

 venyr espouser l'opprobre de Christ comme j'ay faict. La chose dont je 

 debvroys estre le plus loué , c'est celle dont ils me veulent le plus 

 blasmer, qui vous doibt de plus en plus fayre croyre, Madame, que 

 non pas la raison, mais la passion a conduict mes ennemys à deschyrer 

 ma réputation si oullrageusement. Or, combien que je me sente si pur 

 et si net de toutes leurs calomnies , qu'il m'est impossible de plus , si est- 

 ce que je me suis librement offert à monsieur le Conte de me rendre 

 prisonnyer en tel lieu qu'il adviseroyt , voyre en la grosse tour de Londres , 

 s'il le trouvoyt bon, affin que, si par tesmoignage de quelqu'ung, par 

 escript, par parolles, ou aulcung aultre indice il se trouve que j'aye 

 seulement jamais pensé à une telle meschanceté , je soys à l'heure mesme 

 mis en quatre quartiers , et que si se trouve homme qui me voulust 

 maintenir telle chose avecq les armes , je le puisse combattre, à la veue 

 de toute l'Angleterre, m'asseurant bien qu'avecq une si juste querelle, 

 je combaltroys Jules César s'il estoit en vye, et luy feroys perdre in- 

 fammement la vye et l'honneur. 



Or, afïin que vostre Majesté soyt encore plus esclarcye de mon inno- 

 cence, je supplye le grand Dieu vivant, de tout mon cueur, que si j'ay 

 jamais eu poil qui ayt tyré, veyne qui ayt tendu, pensée qui ayt aspyré 

 à fayre la chose qui m'est si injustement imputée, toutes les prières, 

 toutes les cènes que j'ay jamais faictes me soient autant de malédictions 

 et condampnations éternelles pour mon ame, que toutes les parolles 

 que j'ay dictes depuis ma naissance jusques à aujourd'huy me soient au- 

 tant de diables pour me porter au plus profond abisme d'enfer, et que 

 le sang de Jésus Christ n'ayt point esté respandu pour moy, si jamais 



